**Kepa Arrizabalaga Revuelta** (\* 3. október 1994, Ondarroa) je španielsky profesionálny futbalový brankár, ktorý chytá za španielsky klub Real Madrid. Do klubu prišiel na hosťovanie z Chelsea. Kepa taktiež reprezentuje španielsky národný tím. Patrí medzi odchovancov baskického klubu Athletic Bilbao.

Klubová kariéra
---------------

Pre Kepu bola prelomová sezóna 2016/17, kedy sa ujal role brankárskej jednotky v Athletic Bilbao. Svoje výkony si podržal aj v ďalšej sezóne 2017/18, v priebehu ktorej predĺžil kontrakt do leta 2020. V tomto období o neho prejavil záujem španielsky gigant Real Madrid, ktorý hľadal náhradu za Keylora Navasa.

V lete roku 2018 prestúpil do Chelsea za čiastku 71,6 milióna libier a stal sa najdrahším brankárom futbalovej histórie.

V sezóne 2018/19 se ocitol v anglické Premier League a pod trénerom Mauriziom Sarrim odchytal 36 z 38 ligových zápasov. Ostatné dva zápasy odchytal jeho kolega Willy Caballero.

Počas januárového vonkajšieho zápasu s AFC Bournemouth inkasoval 4 góly, o dva týždne neskôr dostal šesť gólov od Citizens. Celkovo si v lige pripísal 14 čistých kont, dostal celkovo 39 gólov a podieľal sa na tom, že mala Chelsea tretiu najlepšiu obranu za vedúcou dvojicou Manchester City – Liverpool.

Počas finálového zápasu s Manchesterom City chytal Kepa od úvodnej minúty, zápas skončil v normálnom hracom čase 0:0 a nerozhodlo ani predĺženie. V závere predĺženia bol Kepa ošetrovaný. Tréner Sarri hodlal Kepu striedať a vyslať do hry brankársku dvojku Caballera, ktorý predtým pôsobil u *Citizens*, Kepa však striedanie odmietol a ani spoluhráči a rozhodcovia na tom nič nezmenili. Kepa teda na ihrisku zostal aj na penaltový rozstrel, počas ktorého síce zneškodnil prvú penaltu Saného ale Chelsea napokon prehrala 3:4. Kepa dostal od klubu pokutu – prišiel o týždenný plat a jeden zápas si odsedel na lavičke.

Pod novým trénerom Frankom Lampardom si udržal post jednotky a nastúpil do prvého zápasu novej sezóny Premier League, počas ktorého inkasoval štyri góly od Manchestru United.

V auguste roku 2023 odišiel na ročné hosťovanie do Realu Madrid. Vedenie španielskeho celku sa rozhodlo pre tento krok z dôvodu, že ich jednotka Thibaut Courtois si privodil zranenie kolena a na niekoľko mesiacov by tak nebol k dispozícii. Kepa s týmto návrhom súhlasil a na jednu sezónu sa tak vrátil do jeho rodnej krajiny. Späť do Chelsea sa vráti po konci sezóny v roku 2024.

Úspechy
-------

Chelsea
* Európska liga UEFA
	+ 1. miesto: 2018/19
* EFL Cup
	+ 1. miesto: 2018/19
* Liga majstrov UEFA
	+ 1. miesto: 2020/21

Referencie
----------

1. ↑   *Kepovi došla trpělivost a prodloužil smlouvu s Athleticem* [online]. EuroFotbal.cz, [cit. 2023-10-05]. Dostupné online. (po česky)
2. ↑  FIFIELD, Dominic. Chelsea to pay £71.6m for Athletic Bilbao goalkeeper Kepa Arrizabalaga. *The Guardian*, 2018-08-07. Dostupné online [cit. 2023-10-05]. ISSN 0261-3077. (po anglicky)
3. ↑   *Vraždění neviňátek, Citizens šesti brankami zničili Chelsea* [online]. EuroFotbal.cz, [cit. 2023-10-05]. Dostupné online. (po česky)
4. ↑   *Kepa by měl v Chelsea okamžitě skončit, tvrdí po šílené eskapádě se střídáním Sutton* [online]. EuroFotbal.cz, [cit. 2023-10-05]. Dostupné online. (po česky)
5. ↑   *Kepa je oficiálně v Realu Madrid! Nahradí zraněného Courtoise* [online].. Dostupné online. (po česky)

Iné projekty
------------

Commons
* Spolupracuj na Commons Commons ponúka multimediálne súbory na tému **Kepa Arrizabalaga**

Externé odkazy
--------------

* Kepa Arrizabalaga - Profil na oficiálnej stránke Realu Madrid
* Kepa Arrizabalaga - Soccerway
* Kepa Arrizabalaga - Transfermarkt

Zdroj
-----

*Tento článok je čiastočný alebo úplný preklad článku Kepa Arrizabalaga na českej Wikipédii.*

| * z
* d
* u
Real Madrid CF |
| --- |
| 
* 1 Courtois
* 2 Carvajal
* 3 Militão
* 4 Alaba
* 5 Bellingham
* 6 Nacho Kapitán klubu
* 7 Vinícius Júnior
* 8 Kroos
* 10 Modrić
* 11 Rodrygo
* 12 Camavinga
* 13 Lunin
* 14 Joselu
* 15 Valverde
* 17 Vázquez
* 18 Tchouaméni
* 19 Ceballos
* 20 García
* 21 Díaz
* 22 Rüdiger
* 23 Mendy
* 24 Güler
* 25 Kepa
* Tréner: Ancelotti

 |

Autoritné údaje: * VIAF: 87460678